Teele Viira

Teele Viira (sündinud 29. juuli 1988) on eesti poplaulja.

Ta on pärit Saaremaalt, lõpetanud Lümanda Põhikooli ja Kuressaare Gümnaasiumi. 2007. aastast õppis Georg Otsa nimelises Tallinna Muusikakoolis, õppides pop- ja džässlaulu.

Gümnaasiumi ajal mängis ta FC Kuressaare naiskonnas (numbri 7 all) jalgpalli.

Abituriendina jõudis ta 2007. aastal Eesti Koolimissi lõppvõistlusele.

Muusikaline tegevus 

Laulmist hakkas õppima 16-aastaselt Laine Lehto juhendamisel huvikoolis Inspira. 2005. aastal osales Eesti Televisiooni laulusaates "Kaks takti ette" ning kolm aastat hiljem Nuku- ja Noorsooteatri segakoori lauljana "Laululahingus". Konkursil Eesti Laul 2011 astus ta üles võiduloo "Rockefeller Street" taustalauljana. 2013. aastal hakkas ta laulma ansamblis Sounds of September.

"Eesti otsib superstaari" 
Viira osales telesaates "Eesti otsib superstaari" ja saavutas 5. koha.

23-aastane Teele Viira jõudis superstaari lõppvõistlusele Tallinnas toimunud eelvooru kaudu. Kohtunikud saatsid Teele Viira finaali 27. märtsil 2011 "tütarlaste nädala" 1. stuudiovoorus, kus ta esitas Kings of Leoni laulu "Sex on Fire".

"Eesti otsib superstaari" saates esitatud laulud

Koostöö teatriga
Märtsis 2010 esietendunud nukuteatri noortemuusikalis "Keskkoolimuusikal" mängis Teele Viira kandvat rolli, mustanahalist Taylor McKessiet. Augustis 2011 esines ta Viimsis Rannarahva Muuseumi hoovis muusikalises lastelavastuses "Limpa ja mereröövlid".

Teletöö
Teele Viira on olnud saadete "Laulupealinn", "Tantsi tagumik trimmi", "Eesti asi" ja "Reisijaht" saatejuht.

Singlid 
 "City Nights" (detsember 2011)
 "Osta mind ära" [koos Kuri Kaamosega] (mai 2012)
 "Ring the alarm" [koos Tuuli & Ulaga] (detsember 2012)
 "Life is a Journey" [Sounds of September] (mai 2013)

Isiklikku
Talle meeldib pokkerit mängida, tegeleb konstallatsiooniteraapiaga.

Tal on poeg Charlie (s 2018) ja tütar (2021).

Viited

Välislingid
 Anet Oll, Teele Viira on oma eluga rahul ega loobuks iialgi armastamisest, Meie Maa, 21. juuni 2008
 Rita Loel, Teele Viiral kandev roll “Keskkoolimuusikalis”, Saarte Hääl, 12. märts 2010
 Evely Aavik, Superstaariks pürgiv Teele Viira raske valiku ees, Saarte Hääl, 16. märts 2011
 Janne Nurmik, Teele Viira eelistab superstaari konkurssi Eurovisioonile, Meie Maa, 25. märts 2011
Viira ja Vallaste löövad kaasa “Eesti laulu” finaalis , Meie Maa, 21. veebruar 2012

Eesti lauljad
Eesti otsib superstaari
Sündinud 1988